દેશ ને આઝાદી અપાવવામાં મહત્વ ની ભૂમિકા ભજવનાર મહાત્મા ગાંધી ની જન્મભૂમી પોરબંદર માં એક એવો શ્રમિક યુવાન પણ છે જેણે દેશ ના વિવિધ ભાગો માં ગાંધીજી ની ગોલ્ડન પ્રતિમા બની ગાંધીભુમી નું નામ રોશન કર્યું છે પોરબંદર ના  બહુમુખી પ્રતિભા ધરાવતા   જયેશ હિંગળાજીયા એ વિવિધ ક્ષેત્રે પોરબંદર નું નામ રોશન કર્યું છે  ત્યારે આ અઠવાડિએ “પોરબંદર અચીવર”  શ્રેણી માં  જાણીએ   આ શ્રમિક યુવાન વિશે. . સામાન્ય રીતે પોરબંદર નું નામ આવે એટલે લોકો ના માનસપટ  પર મહાત્મા ગાંધી નો ચહેરો છવાઈ જાય છે મહાત્મા ગાંધી ને તેમના વિચારો ના લીધે આજે પણ સમગ્ર વિશ્વ યાદ કરે છે ત્યારે તેમને આદર્શ બનાવી પોરબંદર ના એક શ્રમિક યુવાને વિવિધ ક્ષેત્રે ખુબ સારી એવી નામના મેળવી છે મહાત્મા ગાંધીજીની જન્મભૂમિ પોરબંદર શહેરના જયેશ હિંગળાજીયા નામના શ્રમિક યુવાન ની વય   ૪૭  વર્ષની  છે અને તેઓ ભોઈ  જ્ઞાતિ ના છે અને વરસો થી ભોઈ  જ્ઞાતિ નો પરમ્પરાગત વ્યવસાય એવું કડીયાકામ કરે છે પરંતુ બહુમુખી પ્રતિભા ધરાવતા  જયેશે વિવિધ ક્ષેત્રે મહત્વ નું યોગદાન આપી અને દેશ વિદેશ માં પોરબંદર નું નામ રોશન કર્યું છે જેમાં ૧૧૮   વખત સતત અનેક કાર્યક્રમોમાં ગોલ્ડન ગાંધીની પ્રતિમા બની અનેક રેકોર્ડ સર્જ્યા  છે.